किसान संसद की ओर से चुनौती देते हुए योगेंद्र यादव ने कहा, ‘अब हम सुनिश्चित करेंगे कि एक भी किसान की कुर्की नहीं होगी. हम ये नहीं होने देंगे. किसान का फोटो इश्तेहार में लगाते हैं, जिसपर क़र्ज़ है उस किसान का नाम दीवारों पे लिख देते हैं. ये नहीं होने दिया जाएगा. पूरे देश में किसान को बदनाम करना, उसका नाम उछालना, उसकी पगड़ी उछालना, टोपी उछालना, ये बंद होगा. अगर हिम्मत है तो सबसे पहले अनिल अंबानी का नाम लो, हिम्मत है तो अडानी का नाम लो. हिम्मत है तो विजय माल्या का फोटो लगाओ देश भर में, उसके बाद किसी किसान पे आना.’